টেলিভিশনের সব ধারাবাহিকের জন্যই গল্প অনুযায়ী চরিত্রের লুকসেটিং করা হয়। সেই লুকসেটিংয়ের সময় অনেক ক্ষেত্রেই আমূল বদলে যায় অভিনেতা বা অভিনেত্রীর বাস্তব জীবনের চেহারা। মুখ তো বদলানো সম্ভব নয় সাধারণ মেকআপে কিন্তু হেয়ারস্টাইল এবং মেকআপের ধরনে বিরাট পরিবর্তন আনা সম্ভব লুকসে। 

ছবি: ইশার ফেসবুক পেজ থেকে
তার উপরে থাকে অভিনয়। অর্থাৎ চরিত্র অনুযায়ী এক্সপ্রেশন। ‘ঝাঁঝ লবঙ্গ ফুল’-এর নায়িকা ইশা সাহাকে যেভাবে দেখে এসেছেন বাংলা টেলিভিশনের দর্শক, তার থেকে একেবারেই অন্য রকম তিনি বাস্তবে। সিঁথি কেটে টান টান করে বাঁধা খোঁপা, পরনে ছাপা বা ডুরে শাড়ি, চোখে গাঢ় কাজল— তাঁর এই গ্রামীণ লাবণ্য দেখে যাঁরা মুগ্ধ হয়েছেন তাঁরা কিন্তু ঠিক ততটাই মুগ্ধ হবেন তাঁর এই শহুরে সৌন্দর্য দেখে।

ছবি: ইশার ফেসবুক পেজ থেকে
বাস্তবে লবঙ্গকে যে এতটা স্মার্ট দেখতে, সেটা বোধহয় তাঁরা ঠিক ভাবেননি। শুধু তাই নয়, এটা জানলেও তাঁরা হয়তো অবাক হবেন যে ইশা একজন পাশ করা আইনজীবী। সুরেন্দ্রনাথ ল কলেজের ছাত্রী তিনি। ওদিকে দর্শক তো তাঁকে পড়াশোনা-না-জানা, তথাকথিত ‘অশিক্ষিত’ এক মেয়ের চরিত্রে দেখে এসেছেন। অভিনয়টা ইশা এতটাই ভাল করেন যে একেবারেই তাঁকে ওই চরিত্রে বেমানান লাগেনি। 

ছবি: ইশার ফেসবুক পেজ থেকে
তাঁর বাস্তবের এই ছবিগুলি দেখে বোঝা যায়, শুধুমাত্র লুকসেটিং নয়, চরিত্রের প্রয়োজনে নিজেকে কতটা ভাঙতে হয়েছে তাঁকে। কতটা অনুশীলন করতে হয়েছে। বেশ উচ্চমানের অভিনেত্রী তিনি। আশা করা যায়, আরও চ্যালেঞ্জিং চরিত্রে খুব তাড়াতাড়ি তাঁকে দেখতে পাবেন দর্শক।  

ছবি: ইশার ফেসবুক পেজ থেকে